b'\n_START_ARTICLE_\nOdlo\xc4\x8dba\n_START_PARAGRAPH_\nOdlo\xc4\x8dba je upravni akt, s katerim pristojni organ odlo\xc4\x8di o kak\xc5\xa1ni pravici, obveznosti ali pravni koristi posameznika ali pravne osebe._NEWLINE_V Zakonu o upravnem postopku je odlo\xc4\x8dba opredeljena v \xc4\x8dlenih od 207 do 225.\n_START_SECTION_\nDelitev\n_START_PARAGRAPH_\nOdlo\xc4\x8dbe se v prvi vrsti delijo na pisne in ustne. Na\xc4\x8deloma je potrebno odlo\xc4\x8dbe izdajati pisno, ustno pa le izjemoma v primerih, ki jih dolo\xc4\x8da zakon, predvsem kadar gre za nujne ukrepe v javnem interesu.\n_START_SECTION_\nUstne odlo\xc4\x8dbe\n_START_PARAGRAPH_\nUstno se tako izdaja odlo\xc4\x8dbe takrat, \xc4\x8de obstaja nevarnost za \xc5\xbeivljenje in zdravje ljudi, za javni red in mir, za javno varnost ali za premo\xc5\xbeenje ve\xc4\x8dje vrednosti. V vseh navedeni primerih morajo biti dejstva ugotovljena ali vsaj verjetno izkazana. Organ, ki je izdal ustno odlo\xc4\x8dbo lahko odredi, da se le-ta takoj tudi izvr\xc5\xa1i._NEWLINE_Organ, ki je izdal ustno odlo\xc4\x8dbo v drugih primerih, jo mora na zahtevo stranke izdati tudi pisno in sicer najmanj v osmih dneh od dneva, ko jo je zahtevala. Zahtevo po pisni izdaji odlo\xc4\x8dbe lahko stranka zahteva v osmih dneh od izdaje ustne odlo\xc4\x8dbe.'